**POSTUPAK NABAVE ZA OSOBE KOJI NISU OBVEZNICI ZAKONA O JAVNOJ NABAVI (NOJN)**

**(POSTUPAK NABAVE S OBVEZNOM OBJAVOM)**

**NAZIV PROJEKTA: Novi početak – širenje socijalnih usluga Hrabrog telefona**

**NAZIV NABAVE: Radovi izgradnje prostora za usluge prevencije deinstitucionalizacije**

**EVIDENCIJSKI BROJ NABAVE : NAB – 3**

**DATUM OBJAVE:** **13. svibnja 2022.**

**POZIV NA DOSTAVU PONUDA**

1. **OPĆI PODACI**

**1.1**. **Podaci o Naručitelju:**

**Naziv naručitelja**: HRABRI TELEFON

**Adresa**: Trg svibanjskih žrtava 1995. br 2

**OIB**: 91805905887

**Broj telefona**: : +385 1 3793 000

**Internet stranica:** <https://hrabritelefon.hr/>

**1.2.** **Kontakt osoba (osoba zadužena za komunikaciju s ponuditeljima)**

Ime i prezime: Hana Hrpka

Adresa elektroničke pošte kontakt osobe: [hana@hrabritelefon.hr](mailto:hana@hrabritelefon.hr)

Komunikacija i svaka druga razmjena informacija između Naručitelja i ponuditelja obavljat će se u pisanom obliku. Pisani zahtjev zainteresiranih Ponuditelja sa pojašnjenjem dostavlja se s naznakom „za nabavu NAB – 3“ isključivo putem elektroničke pošte osobe zadužene za komunikaciju s Ponuditeljima iz ove točke, dok će iste Naručitelj objavljivati na web stranici [www.strukturnifondovi.hr](http://www.strukturnifondovi.hr).

**1.3. Vrsta postupka nabave**

Nabava se provodi temeljem Pravila o provedbi postupaka nabava za neobveznike Zakona o javnoj nabavi (v.7.0) (dalje u tekstu: Pravila). Sukladno Pravilima, Poziva na dostavu ponuda sa svim pripadajućim prilozima objavljuje se na internetskoj stranici <http://www.strukturnifondovi.hr/>

**1.4. Dostupnost natječajne dokumentacije**

Poziv na dostavu ponude s prilozima, odgovori i pitanja Ponuditelja, kao i sve obavijesti o izmjenama i dopunama poziva na dostavu ponude bit će stavljene na raspolaganje ponuditeljima na internetskoj stranici Europski strukturni i investicijski fondovi, adresa internetske stranice [www.strukturnifondovi.hr](http://www.strukturnifondovi.hr) (od dana objave Poziva na dostavu ponuda koji se smatra danom početka postupka nabave).

**1.5. Objašnjenja i izmjene natječajne dokumentacije**

Ako se tijekom roka za dostavu ponuda ukaže potreba za izmjenom Poziva na dostavu ponuda (ako gospodarski subjekt zahtijeva dodatne informacije, objašnjenja ili izmjene u vezi s uvjetima iz poziva na dostavu ponuda tijekom roka za dostavu ponuda), isti mora biti transparentno i istovremeno objavljen kako bi svi gospodarski subjekti bili upoznati s izmjenom na internetskim stranicama na kojima je dostupna i natječajna dokumentacija (točka 1.4.)

U slučaju potrebe izmjene poziva na dostavu ponuda **tijekom posljednjih 5 dana** prije isteka inicijalnog roka za dostavu ponuda, rok za dostavu ponuda će se razmjerno produljiti za (minimalno) 5 dana ovisno o važnosti izmjene, računajući od dana objave izmjene. Tijekom roka za dostavu ponuda, Naručitelj može iz bilo kojeg razloga izvršiti izmjene/dopune Poziva.

Svi zainteresirani gospodarski subjekti se upućuju da redovito prate objave na web stranici na kojoj je objavljen Poziv na dostavu ponuda. Naručitelj ne snosi odgovornost ako gospodarski subjekti nisu pravovremeno preuzeli izmjene/dopune Poziva odnosno upoznali se s dodatnim informacijama i pojašnjenjima.

**1.6. Evidencijski broj nabave**: NAB – 3

**1.7. Procijenjena vrijednost nabave**

Ukupna procijenjena vrijednost nabave iznosi 4.285.440,00 HRK (bez PDV-a).

**1.8. Pravo sudjelovanja**

U ovom postupku nabave kao Ponuditelji mogu sudjelovati svi gospodarski subjekti, neovisno o državi njihova poslovnog nastana ili podružnice.

**1.9. Sprječavanje sukoba interesa**

Naručitelj ne smije nabavljati predmetne radove od gospodarskih subjekata u odnosu na koje postoji jedna od sljedećih situacija:

1. ako predstavnik Naručitelja istodobno obavlja upravljačke poslove u povezanom subjektu, ili

2. ako je predstavnik Naručitelja vlasnik poslovnog udjela, dionica odnosno drugih prava na temelju kojih sudjeluje u upravljanju odnosno u kapitalu toga povezanog subjekta s više od 0,5 %.

3. od srodnika po krvi u pravoj liniji ili pobočnoj liniji do četvrtog stupnja, srodnika po tazbini do drugog stupnja, bračnog ili izvanbračnog druga, posvojitelja i posvojenika, osnivača, vlasnika te od povezanih i partnerskih poduzeća i osoba.

Iznimno, sukob interesa ne postoji ako je povezana osoba predstavnika NOJN-a poslovne udjele, dionice odnosno druga prava na temelju kojih sudjeluje u upravljanju odnosno u kapitalu povezanog subjekta s više od 0,5 % stekla u razdoblju od najmanje dvije godine prije imenovanja odnosno stupanja na dužnost predstavnika NOJN-a s kojim je povezana

Naručitelj će postupati po načelu izbjegavanja sukoba interesa. Navedeno znači da će se iz postupka, što uključuje i sklapanje ugovora, izuzeti osobe koje su u sukobu interesa u odnosu na povezana društva i povezane osobe.

Sukladno navedenom, Naručitelj se nalazi u sukobu interesa sa sljedećim gospodarskim subjektima:

* **Proces Mont d.o.o, OIB: 36806448880**
* **H2GO – obrt za savjetovanje, vl. Hana Hrpka, MB: 98218557**
* **EMDA d.o.o., Ulica Vojina Bakića 1, Zagreb, OIB: 22506712452.**

**1.10. Zajednica ponuditelja**

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Odgovornost ponuditelja iz zajednice ponuditelja je solidarna. Ponuda zajednice ponuditelja mora sadržavati podatke o svakom članu zajednice ponuditelja, kako je određeno u Ponudbenom listu (**Prilog 1**), uz obveznu naznaku člana zajednice ponuditelja koji je ovlašten za komunikaciju s naručiteljem. Također, gospodarski subjekti članovi zajednice ponuditelja obvezni su popuniti **Prilog 1.a** Ponudbenom listu – Podaci o članovima zajednice ponuditelja (za svakog člana zajednice ponuditelja zasebno).

Naručitelj neposredno plaća svakom članu zajednice ponuditelja za onaj dio ugovora kojeg je on izvršio, ako zajednica ponuditelja ne odredi drugačije.

**1.11. Podizvoditelji**

Ako gospodarski subjekt namjerava dati dio ugovora u podugovor jednom ili više podizvoditelja, dužni su u ponudi navesti sljedeće podatke:

- naziv ili tvrtku, sjedište, OIB, (ili nacionalni identifikacijski broj prema zemlji sjedišta gospodarskog subjekta, ako je primjenjivo), IBAN/broj računa podizvoditelja,

U slučaju sudjelovanja podizvoditelja, ponuditelj je dužan uz ponudu dostaviti ispunjeni **Prilog 1.b** Ponudbenom listu – Podaci o podizvoditelju/ima (za svakog podizvoditelja zasebno). Ako ponuditelj odnosno zajednica ponuditelja ne dostavi podatke o podizvoditelju, smatra se da će cjelokupni predmet nabave izvršiti samostalno. Sudjelovanje podizvoditelja ne utječe na odgovornost ponuditelja za izvršenje ugovora.

**2.** **PREDMET NABAVE**

**2.1. Opis predmeta nabave/tehničke specifikacije**

Predmet nabave je nabava izgradnje prostora za usluge prevencije deinstitucionalizacije koja se provodi u okviru projekta „Novi početak – širenje socijalnih usluga Hrabrog telefona“, KK.08.1.3.04.0042. Projektom se nabavlja zemljište te gradi i oprema novi objekt na području Grada Zagreba kao odgovor na trenutno neadekvatan prostor Hrabrog telefona, prekoračenih kapaciteta te fragmentiran na dvije lokacije. U novom i većem prostoru nastavit će se i proširiti aktivnosti prevencije institucionalizacije kroz više oblika savjetovanja (telefonska linija, e-savjetovanje te grupni i individualni rad) za djecu i mlade bez odgovarajuće roditeljske skrbi; djecu i mlade s problemima u ponašanju; žrtve obiteljskog nasilja; trudnice i roditelje s djecom do godine dana te članove obitelji/udomiteljskih obitelji. Na ovaj se način osigurava dugoročna održivost rada koji je od stručne javnosti i korisnika u posljednje 22 godine višekratno valoriziran.

Predmet nabave uključuje izgradnju objekta udruge Hrabri telefon minimalne neto veličine cca 360 m2 na dvije etaže s nužnim infrastrukturnim jedincima ukupno 22 infrastrukturne jedinice (čekaonica; 3 sobe za grupne radionice; 2 savjetovališta; WC za korisnike; 2 spremišta; 2 WC-a za djelatnike; 2 ureda Društvenog centra; multifunkcionalna dvorana; kuhinja s blagovanjem; server soba; ured izvršnog odbora; ured koordinatora linije; ured za telefonsku liniju; ured za e – savjetovanje – chat; ured EU; ured ESF)

Kao tražene specifikacije u ovom predmetu nabave isključivo se gledaju i od ponuditelja traže specifikacije koje su propisane objavljenim Troškovnikom.(**Prilog 2.)**

Kako bi osigurao pristup zainteresiranim gospodarskim subjektima svim relevantnim informacijama nužnim za sastavljanje ponude, Naručitelj je projektno-tehničku dokumentaciju stavio na raspolaganje na sljedećoj poveznici: <https://udruga.hrabritelefon.hr/novosti/dokumentacija-za-nabavu/>

Mape glavnog **projekta** i ostala projektno-tehnička dokumentacija na gore navedenom linku ne čine sastavni dio Poziva na dostavu ponuda, nego služi kao podloga za izradu ponuda.

Nabava nije podijeljena na grupe.

Tehnička specifikacija s detaljnim opisom izvođenja radova određena je Troškovniku **(Prilog 2).** Zahtjevi tehničke specifikacije predmeta nabave, vrsta, kvaliteta i količine u cijelosti su iskazani u Troškovniku koji čine međuovisnu nedjeljivu cjelinu.

Predajom ponude u kojoj su ponuđene cijene svih stavki troškovnika, Ponuditelji potvrđuju da su ponuđeni radovi u cijelosti sukladni uvjetima i zahtjevima propisanim u tehničkim specifikacijama ovog Poziva na dostavu ponuda. Svi radovi koji su predmet nabave trebaju se izvoditi proizvodima (materijalima) u skladu s troškovnikom te definiranim svojstvima koje moraju imati građevni proizvodi i pozitivnim propisima kojima je predmetna materija regulirana, prvenstveno u skladu s važećim Zakonom o gradnji, Zakonom o građevnim proizvodima, Zakonom o zaštiti okoliša, Zakonom o zaštiti na radu, Zakonom o zaštiti od buke, Zakonom o zaštiti od požara, te drugim važećim tehničkim propisima i priznatim tehničkim pravilima iz područja gradnje, za što treba predočiti odgovarajuće dokaze u vrijeme gradnje.

Svi ponuđeni i ugrađeni materijali trebaju biti novi (nerabljeni).

Naručitelj u Tehničkim specifikacijama nije upućivao na robne marke.

Iznimno, ako u pojedinim stavkama predmet nabave nije bilo moguće dovoljno precizno i razumljivo opisati na drugačiji način, Naručitelj je uputio na određenu robnu marku. Pritom, svi proizvodi koji su u opisani uz navođenje trgovačke marke/oznake, popraćeni su formulacijom koja upućuje na mogućnost nuđenja drugačijeg proizvoda jednakovrijednih karakteristika („ili jednakovrijedan“), odnosno, čak i u slučajevima kad predmetna formulacija nije navedena, ovom odredbom Poziva na dostavu ponuda Naručitelj dopušta mogućnost nuđenja jednakovrijednih rješenja.

Ako se kod bilo koje stavke u Pozivu na dostavu ponuda, uključujući i popratne priloge i obrasce, upućuje na marku ili izvor, ili određeni proces s obilježjima proizvoda ili usluga koje pruža određeni gospodarski subjekt, ili na zaštitne znakove, patente, tipove ili određeno podrijetlo ili proizvodnju Izvršitelju je dozvoljeno projektirati i graditi na način da se isporuči jednakovrijedan proizvod.

Kriteriji mjerodavni za ocjenu jednakovrijednosti:

Za sve stavke kojima se upućuje na marku ili izvor, ili određeni proces s obilježjima proizvoda ili usluga koje pruža određeni gospodarski subjekt, ili na zaštitne znakove, patente, tipove ili određeno podrijetlo ili proizvodnju Izvršitelj može projektirati i graditi na način da se isporuči jednakovrijedno traženom ili navedenom. Ako Izvršitelj isporuči jednakovrijedan proizvod mora navesti podatke o proizvodu kojeg je isporučio. Ovisno o proizvodu, kao dokaz jednakovrijednosti, Izvršitelj mora dostaviti tehničku dokumentaciju o proizvodu iz koje je moguća i vidljiva usporedba te nedvojbena ocjena jednakovrijednosti (tehnička dokumentacija proizvođača, ispitni izvještaji priznatoga tijela, atesti, norme, certifikati sukladnosti i sl.) Izvršitelj mora dokazati da rješenja koja predlaže na jednakovrijedan način zadovoljavaju zahtjeve definirane od strane Naručitelja.

Ako su u ovom Pozivu na dostavu ponuda, uključujući i popratne priloge i obrasce, navedena tehnička pravila koja opisuju predmet nabave pomoću hrvatskih odnosno europskih odnosno međunarodnih normi za sve dijelove predmeta nabave u kojima se upućuje na norme, Izvršitelj može projektirati i graditi na način da isporuči jednakovrijedna rješenja te se za svako navođenje normi smatra da je popraćeno izrazom „ili jednakovrijedno“. Naručitelj neće smatrati neurednim izvršenjem ugovora slučajeve kada isporučeni radovi, roba ili usluge nisu u skladu s tehničkim specifikacijama na koje je uputio, ako Izvršitelj tijekom izvršenja ugovora o nabavi na zadovoljavajući način dokaže, bilo kojim prikladnim sredstvom (tehnička dokumentacija proizvođača, ispitni izvještaji priznatoga tijela, atesti, norme, certifikati sukladnosti i sl.) da rješenja koja predlaže na jednakovrijedan način zadovoljavaju zahtjeve definirane od strane Naručitelja.

**2.2. Način određivanja cijene ponude**

Cijena ponude izražava se u kunama (HRK).

Radovi se izvode po sustavu obračuna "ključ u ruke", što uključuje sve radove do potpune funkcionalnosti predmetne građevine. Odabrani ponuditelj obvezan je izvesti sve radove i za njih vezane usluge, isporučiti i ugraditi sve materijale potrebne za uporabu građevine i daljnje opremanje iste. Ponuđena cijena je fiksna i nepromjenjiva za sve vrijeme trajanja ugovora, određena u ukupnom iznosu po sistemu “ključ u ruke” te pokriva sve radove, opremu i materijal kao i vrijednost svih nepredviđenih radova i viškove radova, a isključuje utjecaj manjkova radova na ugovorenu cijenu.

Cijena ponude iskazuje se za cjelokupan predmet nabave za koji ponuditelj daje ponudu. Cijena ponude upisuje se brojkama sukladno **Prilogu 1 (Ponudbeni list)** te **Prilogu 2 (Troškovnik).**

Ponuditelj je dužan u **Prilogu 1 (Ponudbeni list)** upisati ukupnu cijenu ponude bez poreza na dodanu vrijednost (PDV-a) iz **Priloga 2 (Troškovnik)**, zatim iznos poreza na dodanu vrijednost (PDV-a) te ukupnu cijenu s porezom na dodanu vrijednost (PDV-om) zaokruženu na dvije decimale.

Ponuditelj **Prilog 2 (Troškovnik)** popunjava na način da u istome naznači jedinične cijene. Jedinična cijena moraju biti zaokruženi na dvije decimale.

Ukoliko je riječ o ponuditelju iz inozemstva, ili ponuditelju koji nije u sustavu PDV-a, isti cijenu svoje ponude treba prikazati samo bez PDV-a, pri čemu na mjesto predviđeno za upis cijene ponude s PDV-om upisuje isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a stavlja nulu (0,00 kn) ili ostavlja prazno, odnosno na drugi način se označava kako upis nije primjenjiv.

U cijenu ponude bez poreza na dodanu vrijednost moraju biti uračunati svi troškovi i popusti.

Ako je u ponudi iskazana neuobičajeno niska cijena ponude ili neuobičajeno niska jedinična cijena što dovodi u sumnju izvršenje ugovora o nabavi, Naručitelj je ovlašten odbiti takvu ponudu. Prije odbijanja ponude zbog neuobičajeno niske cijene, Naručitelj će od Ponuditelja pisanim putem zatražiti objašnjenje s podacima o sastavnim elementima ponude koje smatra bitnima za izvršenje ugovora o nabavi.

Ako Ponuditelj ne ispuni Troškovnik u skladu sa zahtjevima iz ovog Poziva na dostavu ponuda ili izmijeni tekst i izvorni sadržaj u obrascu Troškovnika, smatrat će se da je takav Troškovnik nepotpun i nevažeći te ponuda može biti odbijena.

**Naručitelj će u postupku pregleda, usporedbe i ocjenjivanja ponuda uspoređivati ukupnu cijenu ponude sa PDV-om.**

Ako je potrebno ugovoriti dodatne radove, koji su nužni za završetak projekta te u navedenom slučaju ukupna vrijednost dodatno ugovorenih radova ne prelazi 50% ukupne vrijednosti osnovnog ugovora o nabavi, Naručitelj može iste sklopiti dodatkom Ugovoru o nabavi radova.

**2.3. Rok i mjesto izvršenja predmeta nabave**

Rok za izvršenje svih radova koji čine predmet nabave je **9 mjeseci** od dana uvođenja u posao.

U navedenom roku Izvođač je obvezan pripremiti i dokumentaciju potrebnu za tehnički pregled. **Datumom završetka izvođenja radova se smatra datum završetka radova naveden u građevinskom dnevniku i u Zapisniku o primopredaji**.

Od dana potpisa Zapisnika o primopredaji radova teče jamstveni rok na izvedene radove.

Rok se može produljiti u slučajevima:

a) u kojima je odabrani ponuditelj zbog više sile ili drugog događaja koji ima značenje promijenjenih okolnosti nastalih nakon sklapanja Ugovora, koje se nisu mogle predvidjeti, bio spriječen pravodobno izvesti radove;

b) zbog bilo kojeg kašnjenja kojeg je uzrokovao Naručitelj ili osobe za koje on odgovara.

c) u slučaju produljenja razdoblja provedbe projekta.

Mjesto izvršenja radova je Zagreb, Hrelićka ulica na k.č. br. 284/1, 284/6,284/7 k.o. Jakuševec.

**3. RAZLOZI ISKLJUČENJA PONUDITELJA**

3.1. Ponuditelj se isključuje iz postupka nabave

 ako je on ili osoba ovlaštena po zakonu za zastupanje ponuditelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ponuditelja ili države čiji je državljanin osoba ovlaštena po zakonu za zastupanje ponuditelja: sudjelovanje u zločinačkoj organizaciji, zločinačko udruženje, počinjenje kaznenog djela u sastavu zločinačkog udruženja, udruživanje za počinjenje kaznenih djela, terorizam ili kaznena djela povezana s terorističkim aktivnostima, pranje novca ili financiranje terorizma, dječji rad ili druge oblike trgovanja ljudima, korupcija, primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave, zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, prijevara, prijevara u gospodarskom poslovanju, utaja poreza ili carine, subvencijska prijevara

 nije ispunio obvezu isplate plaća zaposlenicima, plaćanja doprinosa za financiranje obveznih osiguranja (osobito zdravstveno ili mirovinsko) ili plaćanja poreza u skladu s propisima Republike Hrvatske kao države u kojoj je osnovan ponuditelj, u skladu s propisima države poslovnog nastana ponuditelja (ako oni nemaju poslovni nastan u Republici Hrvatskoj), osim ako je u skladu s posebnim pravilima odobrena odgoda plaćanja navedenih obveza, te ako mu iznos dospjelih, a neplaćenih obveza nije veći od 200 kuna

 ako je lažno izjavljivao, predstavio ili pružio neistinite podatke u vezi s uvjetima koje je Naručitelj naveo kao neophodne.

3.2. Ponuditelj je dužan u svojoj ponudi priložiti dokumente zahtijevane ovim Pozivom, kojima se dokazuje gore navedeni razlozi za isključenje i to:

Izjavu Ponuditelja potpisanu od osobe ovlaštene za zastupanje gospodarskog subjekta, kojim potvrđuje da ne postoje razlozi za isključenje, odnosno da se gospodarski subjekt ne nalazi u jednoj od situacija navedenih iz točke 3.1. ovog Poziva **(Prilog 3.)**

U slučaju zajednice ponuditelja, svi članovi zajednice ponuditelja moraju dokazati nepostojanje razloga za isključenje.

Naručitelj može prije donošenja odluke o odabiru od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 dana, dostavi relevantne ažurirane popratne dokumente koji se izdaju ili im se može pristupiti posredstvom nadležnih tijela, odnosno javnih registara.

Svi dokazi i dokumenti koji se prilažu ponudi, a određeni su u točki 3. ovog Poziva mogu se osim u izvorniku ili ovjerenoj preslici dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

**4. UVJETI SPOSOBNOSTI**

Ponuditelj, odnosno zajednica ponuditelja, dokazuje svoju ekonomsku i financijsku, tehničku i stručnu sposobnost.

Svi dokazi i dokumenti koji se prilažu ponudi, a određeni su u ovoj točki 4. Poziva mogu se osim u izvorniku ili ovjerenoj preslici dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

Svi dokazi i dokumenti kojima se dokazuje sposobnost ponuditelja moraju biti na hrvatskom jeziku. Ukoliko je dokument za dokazivanje sposobnosti na stranom jeziku, isti dokument mora biti dostavljen uz priloženi prijevod na hrvatski jezik.

**4.1 Ekonomska i financijska sposobnost**

U svrhu dokazivanja da ima potrebnu financijsku snagu kako bi u roku i kvalitetno pružio predmet nabave, gospodarski subjekt mora u postupku nabave mora dokazati da je ostvario kumulativno u zadnjih 3 (tri) dostupne[[1]](#footnote-1) financijske godine (2021., 2020., 2019. ako je 2021. g. dostupna, u protivnom za godine 2020., 2019. i 2018. ) promet[[2]](#footnote-2) u iznosu jednakom ili većem od procijenjene vrijednosti nabave (bez PDV-a).

Gospodarski subjekt koji ima poslovni nastan izvan Republike Hrvatske, može imati iskazan promet u stranoj valuti. Strana valuta se preračunava u kune prema srednjem tečaju Hrvatske narodne banke na dan početka postupka nabave (dan objave na internetskoj stranici [www.strukturnifondovi.hr](http://www.strukturnifondovi.hr) ). Ako valuta koja je predmet konverzije u HRK ne kotira na deviznom tržištu u Republici Hrvatskoj, prilikom računanja protuvrijednosti koristi se tečaj prema listi Izračunatih tečajnih valuta koje ne kotiraju na deviznom tržištu u Republici Hrvatskoj Hrvatske narodne banke koja je u primjeni za mjesec u kojem je započeo postupak nabave.

Kao dokaz o ispunjavanju ovog uvjeta sposobnosti, gospodarski subjekt dostavljaju ispunjen prilog Izjava o prometu **(Prilog 4.)** koji je sastavni dio Poziva na dostavu ponuda i koji potpisuje osoba ovlaštena za zastupanje gospodarskog subjekta.

U slučaju zajednice ponuditelja, svi članovi gospodarskih subjekata kumulativno dokazuju sposobnost iz ove točke 4.1.

**4.2.** **Tehnička i stručna sposobnost**

Gospodarski subjekt mora dokazati tehničku i stručnu sposobnost. Naručitelj je odredio uvjete tehničke i stručne sposobnosti kojima se osigurava da gospodarski subjekt ima ljudske i tehničke resurse te iskustvo potrebno za izvršenje ugovora o nabavi. Minimalne razine tehničke i stručne sposobnosti koje se zahtijevaju vezane su uz predmet nabave i razmjerne su predmetu nabave.

Obrazloženje traženih uvjeta sposobnosti: Ispunjavanje propisanih minimalnih razina tehničke i stručne sposobnosti traži se kako bi gospodarski subjekt dokazao da ima dovoljnu razinu resursa i iskustva na izvođenju radova istih ili sličnih predmetu nabave.

U slučaju zajednice ponuditelja, svi članovi gospodarskih subjekata kumulativno dokazuju sposobnost iz ove točke 4.2.

**4.2.1. Tehnička sposobnost gospodarskog subjekta (Popis izvršenih radova)**

Gospodarski subjekt mora dokazati da je u godini u kojoj je započeo postupak nabave (2022. godina) i tijekom pet godina koje prethode toj godini (2021., 2020., 2019., 2018. i 2017. godina) izvršio radove iste ili slične predmetu nabave čija je kumulativna vrijednost bez PDV-a najmanje u iznosu procijenjene vrijednosti nabave bez PDV-a. Pritom, za izračun kumulativne vrijednosti izvršenih radova moguće je uzeti u obzir **minimalno jednu, a maksimalno tri reference.**

Za potrebe utvrđivanja tehničke sposobnosti gospodarskog subjekta u ponudi se dostavlja **Prilog 5 – Popis izvršenih radova koji mora sadržavati:**

Popis sadržava minimalno sljedeće:

− predmet radova  
− vrijednost radova (bez PDV‐a)   
− opis izvršenih radova iz kojeg je vidljivo da se radi o radovima istim ili sličnim predmetu nabave  
− razdoblje izvršenja,  
− naziv druge ugovorne strane (investitora, naručitelja) i osobu za kontakt i kontakt podatke naručitelja.

Naručitelj može izravno od druge ugovorne strane zatražiti provjeru istinitosti popisa. Napominje se da Naručitelj za vrijeme trajanja postupka pregleda i ocjene zadržava pravo provjeriti točnost navoda istaknutih u **Prilogu 5.** i to izravno od druge ugovorne strane (Naručitelja) ili od ponuditelja. Ako Naručitelj utvrdi da su dane informacije netočne, odnosno neistinite, odbit će takvu ponudu.

**5. KRITERIJ ZA ODABIR PONUDE**

Kriterij za odabir ponude je najniža cijena.

**6. PONUDA**

**6.1 Sadržaj ponude**

Ponuda mora sadržavati minimalno:

1. Popunjeni Ponudbeni list – **Prilog 1** (ako je primjenjivo i **Prilog 1.a i 1.b**., ovisno o tome podnosi li ponudu zajednica ponuditelja, odnosno, planira li se izvršenje dijela ugovora prepustiti podugovarateljima)

2. Popunjeni dokument Troškovnika - **Prilog 2**

3. Dokaz nepostojanja razloga za isključenje iz točke 3. Poziva za dostavu ponuda – **Prilog 3**

4. Dokaz o ekonomskoj i financijskoj sposobnosti – **Prilog 4**

5. Dokaz tehničke sposobnosti iz točke 4.2.1. Poziva za dostavu ponuda – **Prilog 5 (Popis izvršenih radova)**

* 1. **Rok i način dostave ponude**

Rok za dostavu ponuda je **~~25. svibnja 2022~~. 1. lipnja 2022. u 10:00h**. Otvaranje ponuda nije javno.

Ponuda se predaje neposredno na adresi naručitelja ili putem pošte na adresu naručitelja, u zatvorenoj omotnici s naznakom:

**Evidencijski broj nabave: NAB – 3**

**„NE OTVARAJ“**

**- Na poleđini:**

**Naziv i adresa naručitelja:**

**HRABRI TELEFON**

**Adresa: Trg svibanjskih žrtava 1995. br 2**

**10000 Zagreb**

**HRVATSKA**

**Naziv i adresa ponuditelja**

Ako omotnica nije dostavljena u skladu s naprijed navedenom uputom, Naručitelj neće snositi odgovornost u slučaju da se ponuda i/ili izmjena/dopuna/zagubi, krivo ili prerano otvori te ne evidentira na otvaranju ponuda.

Do isteka roka za dostavu ponuda ponuditelj može pisanim putem odustati od svoje ponude ili dostaviti izmjenu/dopunu ponude. Izmjena i/ili dopuna dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Nakon isteka roka za dostavu ponuda, ponuda se ne smije mijenjati.

Ponuda dostavljena nakon isteka roka za dostavu ponuda obilježava se kao zakašnjela i neotvorena se bez odgode vraća pošiljatelju. Dakle, ponuditelji su dužni osigurati da njihova ponuda bude zaprimljena najkasnije do isteka roka za dostavu ponuda.

Ponude i dokumentacija priložena uz ponudu, ne vraćaju se osim u slučaju zakašnjele ponude i odustajanja ponuditelja od ponude prije otvaranja ponuda.

**6.3. Način izrade ponude**

Ponuda mora biti izrađena u papirnatom obliku i otisnuta ili pisana neizbrisivom tintom. Uz ponudu u papirnatom obliku, može se dostaviti i ponuda na CD /DVD R ili drugom mediju, u slučaju razlika u ponudama, relevantna će biti ponuda dostavljena u papirnatom obliku.

Pri izradi ponude ponuditelj se mora pridržavati zahtjeva i uvjeta Poziva na dostavu ponuda te ne smije mijenjati i nadopunjavati tekst Poziva na dostavu ponuda.

Sve troškove izrade ponude snose ponuditelji. Ponuditelji nemaju pravo na bilo kakvu nadoknadu troškova izrade ponude. Dokumente tražene u ovom Pozivu na dostavu ponuda ponuditelj u svojoj ponudi može dostaviti u izvorniku, ovjerenoj ili neovjerenoj preslici.

Od ponuditelja se očekuje da pregleda Poziv na dostavu ponuda, uključujući sve upute, obrasce, uvjete i specifikacije. Ponuda koja je suprotna odredbama ovog Poziva na dostavu ponuda i koja sadrži pogreške, nedostatke odnosno nejasnoće te ako pogreške, nedostaci odnosno nejasnoće nisu uklonjive ili u kojoj pojašnjenjem ili upotpunjavanjem ponude nije uklonjena pogreška, nedostatak ili nejasnoća u svakom je pogledu rizik za ponuditelja i može rezultirati odbijanjem takve ponude.

Alternativne ponude nisu dopuštene.

**6.4. Jezik i pismo**

Ponuda se izrađuje na hrvatskom jeziku i latiničnom pismu. Ponuditeljima je dozvoljeno u ponudi koristiti pojedine izraze koji se smatraju internacionalizmima ili su uobičajeni u primjeni. Ukoliko je izvorni dokaz u ponudi na stranom jeziku, uz njega je potrebno priložiti i prijevod na hrvatski jezik koji ne mora biti ovjeren.

**6.5. Rok valjanosti ponude**

Rok valjanosti ponude je najmanje **60 dana** od dana određenog kao krajnji rok za dostavu ponude.

Na zahtjev Naručitelja, ponuditelj će produžiti rok valjanosti svoje ponude. Naručitelj je ovlašten odbiti ponudu čiji je rok valjanosti kraći od zahtijevanog.

Iz opravdanih razloga, Naručitelj može u pisanoj formi tražiti, a ponuditelj će također u pisanoj formi produljiti rok valjanosti ponude. U roku produženja valjanosti ponude niti Naručitelj niti ponuditelj neće tražiti izmjenu ponude.

**6.6. Uvjeti plaćanja**

Rok, način i uvjeti plaćanja

Plaćanje će se izvršiti na sljedeći način:

**90%** ukupno ugovorenog iznosa putem privremenih mjesečnih situacija ovjerenih od strane Nadzornog inženjera Naručitelja i predstavnika Naručitelja, u roku 60 dana od zadnjeg dana u mjesecu na kojega se odnose izvedeni radovi, a prema realizaciji odnosno postotku (%) izvršenih radova sukladno dinamičko-financijskom planu koje je Izvođač dužan dostaviti nakon sklapanja ugovora o radovima, uz uvjet da je situacija odnosno postotak (%) izvršenih mjesečnih radova ovjeren od strane Nadzornog inženjera Naručitelja.

**10%** ukupno ugovorenog iznosa će se zadržati i platiti nakon ovjeravanja okončane situacije po završetku radova, primopredaje radova i dostave jamstva za uklanjanje nedostataka u jamstvenom roku.

Plaćanje predmetnog iznosa će se izvršiti u roku **60 dana** od ispostave računa i okončane situacije te obostrano potpisanog zapisnika o izvršenoj uspješnoj primopredaji radova, ovjerenog od strane Nadzornog inženjera naručitelja i predstavnika Naručitelja.

**7. JAMSTVA**

**7.1. JAMSTVO ZA UREDNO ISPUNJENJE UGOVORA**

Odabrani ponuditelj je dužan najkasnije u roku od **10 (deset) dana** od potpisivanja Ugovora naručitelju predati jamstvo za uredno ispunjenje ugovora o nabavi za slučaj povrede ugovornih obveza i to u visini 10% (deset posto) vrijednosti ugovora bez PDV-a, u obliku bankarske garancije Jamstvo za uredno ispunjenje ugovora naplatit će se u slučaju povrede ugovornih obveza.

U slučaju nedostavljanja jamstva za uredno ispunjenje ugovora za slučaj povrede ugovornih obveza u zadanom roku, Naručitelj će naplatiti jamstvo za ozbiljnost ponude i raskinuti ugovor o nabavi, poništiti postupak nabave i pokrenuti novi postupak nabave.

Neiskorišteno jamstvo Naručitelj će vratiti Ugovaratelju nakon uspješno izvršenih radova koje su predmet ugovora o nabavi.

Jamstvo za uredno ispunjenje Ugovora Naručitelj ima pravo naplatiti u sljedećim slučajevima:

**- u slučaju svake povrede ugovorne obveze od strane odabranog ponuditelja zbog koje Naručitelju nastane šteta i to u iznosu visine nastale štete s pripadajućim kamatama.**

**- u slučaju neispunjenja ugovorne obveze od strane odabranog ponuditelja zbog razloga za koje je odgovoran odabrani ponuditelj kao i u slučaju raskida ugovora kojeg je uzrokovao odabrani ponuditelj, i to u punom iznosu jamstva.**

**- u drugim slučajevima, radi naplate potraživanja koja Naručitelj ima prema odabranom ponuditelju u svezi s ugovorom o nabavi do visine iznosa koje Naručitelj potražuje.**

Umjesto dostavljanja jamstva za uredno izvršenje ugovora u obliku bankovne garancije, odabrani ponuditelj je ovlašten uplatiti novčani polog u traženom iznosu visine jamstva na račun Naručitelja otvoren kod Privredne banke Zagreb d.d., IBAN HR3624840081100690711. Pod svrhom plaćanja potrebno je navesti da se radi o jamstvu za uredno izvršenje ugovora i navesti evidencijski broj nabave 3-2021. Polog mora biti evidentiran na računu Naručitelja najkasnije u roku od 10 (deset) dana od potpisivanja Ugovora o nabavi.

U slučaju zajednice ponuditelja, svaki član zajednice ponuditelja dostavlja zasebno jamstvo za svoj dio garancije (zbroj svih garancija mora odgovarati iznosu jamstva navedenom u dokumentaciji o nabavi).

**7.2. JAMSTVO ZA OTKLANJANJE NEDOSTATAKA U JAMSTVENOM ROKU**

Odabrani gospodarski subjekt (Izvođač) se obvezuje da će u jamstvenom roku bez prava na posebnu naknadu, izvršiti popravak svih nedostataka.

Jamstveni rok za otklanjanje nedostataka će biti u trajanju od **24 mjeseca**..

Jamstveni rok za izvedene radove počinje teći od dana uredne primopredaje izvedenih radova.

Odabrani gospodarski subjekt (Izvođač) obvezan je u roku od 30 (trideset) dana od primopredaje izvedenih radova dostaviti jamstvo za otklanjanje nedostataka u jamstvenom roku u obliku bjanko zadužnice ili obične zadužnice u jednom originalnom primjerku, ispunjena, potpisana i ovjerena prema važećim zakonskim i podzakonskim propisima (važećem Ovršnom zakonu i važećem Pravilniku o obliku i sadržaju zadužnice, odnosno Pravilniku o obliku i sadržaju bjanko zadužnice) u iznosu od **5%** vrijednosti ugovora o nabavi bez PDV-a.

Ovo jamstvo Naručitelj će aktivirati u slučaju da Izvođač u jamstvenom roku ne ispuni obvezu otklanjanja nedostataka koje ima po osnovi jamstva ili s naslova naknade štete.

U slučaju sklapanja ugovora sa zajednicom gospodarskih subjekata (zajednicom ponuditelja), svaki član zajednice ponuditelja dostavlja zasebno jamstvo za svoj dio (zbroj svih zadužnica mora biti najmanje u iznosu jamstva navedenom u Pozivu na dostavu ponuda).

**8. PREGLED I OCJENA PONUDE, ODLUKA O ODABIRU I PONIŠTENJE**

U postupku pregleda i ocjene ponuda Naručitelj prvo utvrđuje formalnu sukladnost ponude. Nakon što je utvrdio formalnu ispravnost ponude Naručitelj isključuje ponuditelja kod kojeg postoje razlozi za isključenje te potom provjerava sukladnost ponude s ostalim uvjetima Poziva na dostavu ponude.

U postupku pregleda i ocjene ponuda, ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, Naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku. **Navedeno postupanje ne smije dovesti do pregovaranja, odnosno navedenim postupanjem se ne smiju mijenjati kriteriji za odabir ponude i cijena.**

Nakon pregleda i ocjene ponuda iz prethodnih točaka valjane ponude rangiraju se prema kriteriju za odabir ponude. Odluku o odabiru donosi Odbor za nabavu imenovan od strane Naručitelja. Naručitelj će sastaviti Zapisnik sa sastanka za ocjenu ponuda te će sve ponuditelje obavijestiti o odabiru ponuditelja, a ujedno će odluku o odabiru o odabranom ponuditelju i ukupnoj vrijednosti odabrane ponude objaviti i na istom mjestu gdje je objavljen Poziv na dostavu ponuda ([www.strukturnifondovi.hr](http://www.strukturnifondovi.hr)).

Naručitelj može od najpovoljnijeg ponuditelja s kojim namjerava sklopiti ugovor zatražiti dostavu izvornika ili ovjerenih preslika jednog ili više dokumenata koji su traženi Pozivom na dostavu ponude prije donošenja Odluke o odabiru. Ako je ponuditelj već u ponudi dostavio određene dokumente u izvorniku ili ovjerenoj preslici, nije ih dužan ponovo dostavljati.

Naručitelj je **obvezan** na osnovi rezultata pregleda i ocjene ponuda odbiti :

− ponudu koja nije cjelovita (ne sadrži sve Pozivom na dostavu ponuda propisane obveze elemente),

− ponudu koja nije u skladu sa odredbama poziva na dostavu ponuda,

− ponudu u kojoj cijena nije iskazana u apsolutnom iznosu,

− ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,

− ponudu u kojoj pojašnjenjem ili upotpunjavanjem u skladu s ovim pravilima nije uklonjena pogreška, nedostatak ili nejasnoća,

− ponudu za koju ponuditelj nije pisanim putem prihvatio ispravak računske pogreške,

− ako nisu dostavljena zahtijevana jamstva.

Naručitelj **može odbiti** ponudu čija je cijena veća od osiguranih sredstava za nabavu.

Naručitelj poništava postupak nabave ako nakon isteka roka za dostavu ponuda:

* nije pristigla niti jedna ponuda;
* nije dobio unaprijed određen broj valjanih ponuda/niti jednu valjanu ponudu;
* nakon odbijanja ponuda ne preostane nijedna valjana ponuda.

Naručitelj može poništiti postupak ako:

* se tijekom postupka utvrdi da je Poziv na dostavu ponuda manjkav te kao takav ne omogućava učinkovito sklapanje ugovora
* su nastale značajne nove okolnosti vezane uz projekt za koji se provodi nabava

**9. UVJETI I ZAHTJEVI KOJI MORAJU BITI ISPUNJENI SUKLADNO POSEBNIM PROPISIMA ILI STRUČNIM PRAVILIMA**

Svi radovi koji su predmet ovoga postupka nabave trebaju se izvoditi sukladno važećim propisima, i to: Zakonu o gradnji (Narodne novine br. 153/13, 20/17, 39/19 i 125/19), ZOO-u, Zakonu o poslovima i djelatnostima prostornog uređenja i gradnje (Narodne novine br. 78/15, 118/18, 110/19; dalje; ZPDPUG), Zakonu o komori arhitekata i komorama inženjera u graditeljstvu i prostornom uređenju (Narodne novine br. 78/15, 114/18, 110/19), Zakonu o tehničkim zahtjevima za proizvode i ocjenjivanje sukladnosti (Narodne novine br. 80/13, 14/14 i 32/19), Zakonu o građevnim proizvodima (Narodne novine br. 76/13, 30/14, 130/17, 39/19 i 118/20), Zakonu o prostornom uređenju (Narodne novine br. 153/13, 65/17, 114/18, 39/19 i 98/19), Zakonu o zaštiti okoliša (Narodne novine br. 80/13, 153/13, 78/15, 12/18 i 118/18), Tehničkom propisu o građevnim proizvodima (Narodne novine br. 35/18 i 104/19), njihovim izmjenama i dopunama, pravilima struke i ostalim zakonima i propisima koji se odnose na predmet ovoga postupka javne nabave.

Gospodarski subjekt mora ispuniti zahtjeve za obavljanje djelatnosti građenja u Republici Hrvatskoj. Predmetne zahtjeve moraju ispuniti pojedinačno svi gospodarski subjekti koji će graditi i/ili izvoditi radove na građevini koja je predmet ove nabave (ponuditelj, u slučaju zajednice gospodarskih subjekata pojedinačno svi članovi zajednice, podugovaratelj ili drugi subjekt na čiju se sposobnost gospodarski subjekt oslanja). **Detaljne informacije i upute o traženim uvjetima i propisanim dokazima su gospodarskim subjektima dostupni kod ministarstva nadležnog za poslove prostornog uređenja i graditeljstva**.

**Za potrebe obavljanja djelatnosti građenja i/ili izvođenja radova, pravna osoba ili fizička osoba obrtnik sa sjedištem u Republici Hrvatskoj, sukladno ZPDPUG, mora biti registrirana za obavljanje djelatnosti građenja, odnosno za izvođenje pojedinih radova. Uvjeti pod kojima strana pravna osoba ili strana fizička osoba obrtnik u Republici Hrvatskoj može obavljati djelatnosti građenja i/ili izvođenja radova propisani su odredbama ZPDPUG.**

Naručitelj će prije potpisa ugovora o nabavi radova provjeriti ispunjavaju li gospodarski subjekti u odabranoj ponudi, koji će izvoditi pojedine radove, predmetni uvjet za obavljanje poslova građenja ili izvođenja radova prema ZPDPUG. Naručitelj će provjeru obaviti bilo kojim prikladnim sredstvom (primjerice, uvidom u javno dostupne podatke i/ili provjerom kod nadležnih tijela i/ili postavljanjem zahtjeva odabranom ponuditelju za dostavu dokaza i sl.). Dokaze o ispunjavanju uvjeta Naručitelj može zatražiti od odabranog ponuditelja, ako ispunjavanje uvjeta ne bude mogao provjeriti na drugi način. Naručitelj može u tom slučaju prihvatiti bilo koji zakoniti dokaz o pravu na obavljanje djelatnosti građenja/izvođenja radova na području Republike Hrvatske.

Naručitelj će ispunjavanje uvjeta za obavljanje djelatnosti građenja/izvođenja radova na području Republike Hrvatske provjeriti prije sklapanja ugovora o nabavi. U slučaju da Naručitelj utvrdi da gospodarski subjekt nema pravo na obavljanje djelatnosti građenja/izvođenja radova na području Republike Hrvatske, ugovor o nabavi neće biti sklopljen.

Predmetne odredbe se odgovarajuće primjenjuju u slučaju uvođenja novog podugovaratelja tijekom izvršenja ugovora o nabavi.

Izvođač je obvezan ugovorene radove izvršavati uz angažman potrebnog broja stručnih osoba koje imaju potrebna znanja/kvalifikacije/profil te koji ispunjavaju sve uvjete sukladno važećim zakonima i drugim propisima, ovisno o pojedinim radovima koji se izvode. Izvođač je dužan u izvođenju radova postupati s povećanom pažnjom, prema pravilima struke i običajima (pažnja dobrog stručnjaka).

**10. PRILOZI**

**Prilog 1** – Ponudbeni list

**Prilog 2** – Troškovnik

**Prilog 3** - Izjava o nepostojanju razloga isključenja

**Prilog 4** - Izjava o prometu

**Prilog 5**  – Izjava o tehničkoj sposobnosti (Popis izvršenih radova)

1. ovisno o datumu osnivanja ili početka obavljanja djelatnosti gospodarskog subjekta, ako je informacija o tim prometima dostupna [↑](#footnote-ref-1)
2. Promet je vrijednost svih prodanih roba i obavljenih usluga na tržištu tijekom godine bez obzira na to jesu li naplaćene ili ne. Iz prometa je isključen porez na dodanu vrijednost. Promet odgovara prihodu od obavljanja djelatnosti bez izvanrednih i financijskih prihoda. [↑](#footnote-ref-2)